73. ΠΡΑΞΗ ΣΥΜΒΟΥΛΙΟΥ ΝΟΜΙΣΜΑΤΙΚΗΣ ΠΟΛΙΤΙΚΗΣ ΤΡΑΠΕΖΑΣ ΤΗΣ ΕΛΛΑΔΟΣ Αριθ.17 της 28 Ιουλ.-19 Αυγ.1999 (ΦΕΚ Α΄169) Κανονισμός εσωτερικής οργάνωσης και λειτουργίας του Συμβουλίου Νομισματικής Πολιτικής. Αφού έλαβε υπόψη: (α) το Καταστατικό της Τράπεζας της Ελλάδος, όπως τροποποιήθηκε  και  συμπληρώθηκε με  το Νόμο 2609/1998, και ιδίως το άρθρο 35Α, (β) το Νόμο 2548/1997 «Ρυθμίσεις για την Τράπεζα της Ελλάδος», και ιδίως το άρθρο 6 παράγραφος 6, (γ) τον προσωρινό Κανονισμό Εσωτερικής Οργάνωσης και Λειτουργίας του Συμβουλίου Νομισματικής Πολιτικής, ο οποίος τέθηκε δοκιμαστικά σε ισχύ με απόφαση του Συμβουλίου κατά τη συνεδρίαση του την 31.7.1998, καθώς και την εμπειρία από την εφαρμογή του, θεσπίζει: Σελ. 166,20 Τεύχος 1416 Σελ. 42 ΤΟΝ ΠΑΡΟΝΤΑ ΚΑΝΟΝΙΣΜΟ ΕΣΩΤΕΡΙΚΗΣ ΟΡΓΑΝΩΣΗΣ ΚΑΙ ΛΕΙΤΟΥΡΓΙΑΣ: Σχέση του Κανονισμού προς το Καταστατικό της Τράπεζας Άρθρ.1.-Οι κανόνες που περιέχονται στον παρόντα Κανονισμό εξειδικεύουν και συμπληρώνουν κατά περίπτωση τις διατάξεις του Καταστατικού. Σύνθεση του Συμβουλίου Άρθρ.10.-Ο παρών Κανονισμός τροποποιείται ή συμπληρώνεται με απόφαση του Συμβουλίου. Σελ. 166,22 Τεύχος 1416 Σελ. 44 Άρθρ.2.-2.1. Το Συμβούλιο είναι εξαμελές και αποτελείται από το Διοικητή της Τράπεζας της Ελλάδος, τους δύο Υποδιοικητές και άλλα τρία μέλη, κατά τα οριζόμενα στο Καταστατικό της Τράπεζας (άρθρο 35Α). 2.2. Πρόεδρος του Συμβουλίου είναι ο Διοικητής της Τράπεζας της Ελλάδος, αναπληρούμενος κατά τα οριζόμενα στο Καταστατικό της (άρθρο 32). Ο Πρόεδρος διευθύνει τις συνεδριάσεις του Συμβουλίου. 12.Θ.ε.71-73 Τράπεζα της Ελλάδος Χρόνος, τόπος και θέματα συνεδριάσεων Άρθρ.3.-3.1. Το Συμβούλιο συγκαλείται σε συνεδρίαση από τον Πρόεδρο. 3.2. Το Συμβούλιο, ύστερα από εισήγηση του Προέδρου, καθορίζει τις ημερομηνίες των συνεδριάσεων του. Το Συμβούλιο συνεδριάζει τουλάχιστον μία φορά το μήνα. 3.3.Το Συμβούλιο συνεδριάζει και όταν κατά την κρίση του Προέδρου παρίσταται ανάγκη προς τούτο. 3.4.Εφόσον το ζητήσουν τρία μέλη με κοινή αίτηση τους, στην οποία σημειώνεται και το προς συζήτηση θέμα, ο Πρόεδρος συγκαλεί εκτάκτως το Συμβούλιο εντός ευλόγου χρόνου. 3.5.Ο Πρόεδρος καθορίζει τα θέματα της ημερησίας διατάξεως. 3.6.Η πρόσκληση σε συνεδρίαση περιέχει τον τόπο και το χρόνο της συνεδριάσεως καθώς και τα θέματα της ημερησίας διατάξεως. Ο Πρόεδρος θέτει εκτάκτως προς συζήτηση θέματα εκτός ημερησίας διατάξεως εάν συμφωνούν και άλλα δύο εκ των παρόντων μελών. 3.7. Εκτάκτως, η πρόσκληση μπορεί να γίνει και τηλεφωνικώς. Σε τέτοια περίπτωση, η πρόσκληση αποδεικνύεται από σχετική σημείωση σε ειδικό βιβλίο της Γραμματείας του Συμβουλίου, φέρουσα ημερομηνία και την υπογραφή του προσώπου που έκαμε την τηλεφωνική ειδοποίηση. 3.8. Το Συμβούλιο συνεδριάζει κατά κανόνα στο Κεντρικό Κατάστημα της Τράπεζας της Ελλάδος. Το Συμβούλιο μπορεί να συνεδριάζει και σε άλλο τόπο εφόσον δεν αντιτίθενται δύο μέλη. Εκτάκτως, το Συμβούλιο μπορεί να συνεδριάζει μέσω τηλεσυσκέψεως εφόσον τούτο αναφέρεται ρητά στην πρόσκληση σε συνεδρίαση. Απαρτία Άρθρ.4.-Το Συμβούλιο βρίσκεται σε απαρτία εφόσον παρίστανται ή, σε περίπτωση τηλεσυσκέψεως, μετέχουν τέσσερα τουλάχιστον μέλη.Τρόπος λήψεως αποφάσεων Άρθρ.5.-5.1. Το Συμβούλιο αποφασίζει δια ψηφοφορίας. Η ψηφοφορία είναι φανερή. 5.2. Οι αποφάσεις λαμβάνονται κατά πλειοψηφία των παρόντων. 5.3. Σε περίπτωση ισοψηφίας υπερισχύει η ψήφος του Προέδρου. 5.4. Άρνηση ψήφου ή λευκή ψήφος θεωρούνται ως αρνητικές ψήφοι. 5.5. Εκτάκτως, απόφαση μπορεί να ληφθεί και δια γραπτής διαδικασίας εφόσον δεν αντιτίθενται δύο  μέλη του Συμβουλίου. Η αντίθεση διατυπώνεται γραπτώς αυθημερόν. Η γραπτή διαδικασία απαιτεί (α) την παροχή προθεσμίας διασκέψεως δύο τουλάχιστον εργάσιμων ημερών, (β) την υπογραφή της αποφάσεως από κάθε μέλος του Συμβουλίου που μετέχει στη γραπτή διαδικασία και (γ)την καταχώριση της αποφάσεως στα πρακτικά της αμέσως επόμενης συνεδριάσεως του Συμβουλίου. 5.6.Σε περίπτωση λήξεως της θητείας, παραιτήσεως, αποχωρήσεως κατ' άλλο τρόπο ή θανάτου μέλους ή μελών του Συμβουλίου και μέχρι του ορισμού νέων μελών, το Συμβούλιο λειτουργεί με ελλιπή συγκρότηση. Οργάνωση και κατανομή αρμοδιοτήτων Άρθρ.6.-6.1. Στο πλαίσιο των αρμοδιοτήτων του, το Συμβούλιο λαμβάνει αποφάσεις και θέτει κατευθυντήριες γραμμές. 6.2. Η Διοίκηση της Τράπεζας της Ελλάδος ασκεί την πολιτική στα θέματα αρμοδιότητας του Συμβουλίου σύμφωνα με τις αποφάσεις του και τις κατευθυντήριες γραμμές που έχουν τεθεί. 6.3. Το Συμβούλιο μπορεί να αναθέτει σε ορισμένα μέλη του την εποπτεία τομέων της αρμοδιότητας του. 6.4. Το Συμβούλιο μπορεί να αναθέτει τη λήψη αποφάσεων επί ορισμένων θεμάτων της αρμοδιότητας του στις επιτροπές του άρθρου 8.1, διατηρούμενης πάντως της αρμοδιότητας του Συμβουλίου να αποφασίζει και επί των θεμάτων αυτών. Γραμματεία Άρθρ.7.-7.1. Γραμματέας του Συμβουλίου ορίζεται από τον Πρόεδρο υπάλληλος της Τράπεζας της Ελλάδος. 7.2. Με απόφαση των μελών του, το Συμβούλιο μπορεί να συνεδριάζει χωρίς την παρουσία Γραμματέα. Στην περίπτωση αυτή, χρέη Γραμματέα ασκεί ένα μέλος του οριζόμενο από τον Πρόεδρο. 7.3. Η γραμματειακή υποστήριξη των εργασιών του Συμβουλίου ανατίθεται, κατά τα λοιπά, σε υπηρεσιακή μονάδα αποτελούμενη από υπαλλήλους της Τράπεζας της Ελλάδος και συγκροτούμένη για το σκοπό αυτό. Επικουρία του Συμβουλίου Άρθρ.8.-8.1. Το Συμβούλιο επικουρείται στο έργο του από υπηρεσιακές μονάδες της Τράπεζας της Ελλάδος και από επιτροπές συγκροτούμενες από μέλη του και υπαλλήλους της Τράπεζας της Ελλάδος. 8.2. Το Συμβούλιο μπορεί κατά τις συνεδριάσεις του να καλεί μέλη των υπηρεσιακών μονάδων και επιτροπών της προηγούμενης παραγράφου καθώς και άλλα πρόσωπα, προς ενημέρωση του επί ειδικών θεμάτων. Οι εκάστοτε καλούμενοι αποχωρούν από τη συνεδρίαση πριν από τη λήψη απόφασης. (Μετά τη σελ.166,20) Σελ. 166,21 Τεύχος 1416 Σελ. 43 Τράπεζα της Ελλάδος 12.Θ.ε.73 Πρακτικά Άρθρ.9.-1. Των συνεδριάσεων του Συμβουλίου Νομισματικής Πολιτικής τηρούνται πρακτικά. 9.2. Στα πρακτικά καταγράφονται συνοπτικώς οι γνώμες που διατυπώνονται, τα συμπεράσματα των συζητήσεων και οι αποφάσεις του Συμβουλίου. Επίσης, αναφέρεται ο τρόπος με τον οποίο λαμβάνονται οι αποφάσεις (ομοφώνως, κατά πλειοψηφία, με υπερισχύουσα την ψήφο του Προέδρου). 9.3. Κάθε μέλος του Συμβουλίου δικαιούται να ζητήσει να καταχωρισθεί στα πρακτικά η γνώμη του επί συζητουμένου θέματος. 9.4. Τα πρακτικά υπογράφονται από τον Πρόεδρο και το Γραμματέα. 9.5. Τα πρακτικά των συνεδριάσεων του Συμβουλίου είναι απόρρητα. Το Συμβούλιο μπορεί εκάστοτε να εξουσιοδοτεί τον Πρόεδρο να ανακοινώνει το αποτέλεσμα των διασκέψεων του Συμβουλίου. 9.6. Τα εσωτερικά έγγραφα που συνδέονται με τη λειτουργία και τις αρμοδιότητες του Συμβουλίου, καθώς και τα τηρούμενα σχετικά αρχεία, είναι εμπιστευτικά. Το Συμβούλιο μπορεί, με απόφαση του, να καθιστά δυνατή την πρόσβαση σε οποιοδήποτε από τα έγγραφα της παραγράφου αυτής. Από της υιοθετήσεως του ευρώ ως του εθνικού νομίσματος, τα αρχεία του Συμβουλίου θα αποτελούν αναπόσπαστο μέρος των αρχείων της Ευρωπαϊκής Κεντρικής Τράπεζας και θα είναι προσιτά υπό τους όρους που διέπουν την πρόσβαση στα αρχεία της Ευρωπαϊκής Κεντρικής Τράπεζας. 9.7. Οι αποφάσεις του Συμβουλίου που δημοσιεύονται στην Εφημερίδα της Κυβερνήσεως (Πράξεις του Συμβουλίου Νομισματικής Πολιτικής) υπογράφονται από τον Πρόεδρο και τα λοιπά μέλη που ήταν παρόντα κατά τη λήψη της αποφάσεως, αντίγραφα δε αυτών εκδίδονται από τη Διεύθυνση Νομισματικής Πολιτικής και Τραπεζικών Εργασιών της Τράπεζας της Ελλάδος. Τροποποίηση του Κανονισμού